Erling Engan

Erling Engan (1910–1982) var en norsk gårdbruker og politiker (Sp) fra Saltdal. Han satt på Stortinget for Nordland fra 1954 til 1973.

Engan var utdannet med landbruksskole, og overtok farsgården Engan i 1938. Han arbeidet også for forsikringsselskapet Brage fra 1947 til 1954.

Han var medlem Senterpartiets landsstyre i periodene 1951–1954 og 1958–1973. Fra 1951 til 1979 satt han i kommunestyret og formannskapet i Saltdal. På Stortinget satt Engan i Administrasjonskomiteen, Sjøfarts- og fiskerikomiteen og Samferdselskomiteen. I siste periode på Stortinget var han nestformann i partiets gruppestyre.

Erling Engan fikk Kongens fortjenstmedalje i gull i 1980.
 Referanser 

 Eksterne lenker 



Kategori:Stortingsrepresentanter fra Sp
Kategori:Stortingsrepresentanter for Nordland
Kategori:Stortingsrepresentanter 1954–1957
Kategori:Stortingsrepresentanter 1958–1961
Kategori:Stortingsrepresentanter 1961–1965
Kategori:Stortingsrepresentanter 1965–1969
Kategori:Stortingsrepresentanter 1969–1973
Kategori:Lokalpolitikere i Saltdal
Kategori:Sp-politikere i Nordland
Kategori:Kongens fortjenstmedalje i gull
Kategori:Personer fra Saltdal kommune